
[bookmark: _GoBack]Declarația privind politica editorială pentru reflectarea alegerilor parlamentare din 28 septembrie 2025
a serviciului media audiovizual  TV Moldova 1, IP Compania „Teleradio-Moldova”



	Nr.
	Denumirea

	Conținutul


	1
	Numele proprietarului/proprietarilor
	IP Compania „Teleradio-Moldova” (în continuare – Compania)


	
	
	Alegeri parlamentare

	2
	Angajamentul de a reflecta alegerile cu respectarea principiilor echității, echilibrului și imparțialității
	Serviciul media audiovizual TV Moldova 1 va reflecta campania electorală  pentru  alegerile parlamentare din 28 septembrie 2025, în conformitate cu principiile echității, echilibrului și imparțialității, așa cum sunt acestea formulate în  Codul electoral, art.89 (2.) și Regulamentul privind reflectarea alegerilor de către instituțiile mass-media (p.5.1, 5.2, 5.3.)                                                                                                     


	3
	Lista programelor audiovizuale cu caracter electoral, așa cum sunt clasificate în art. 90 alin. (2) din Codul electoral, și intervalul orar (inclusiv al reluărilor) de difuzare a fiecărui program:
– programele de știri și actualități;
– emisiunile de informare electorală;
– emisiunile de promovare electorală;
– dezbaterile electorale;
– programele de publicitate electorală
	· Programele de știri și actualități:
știrile de la ora 7.00, 8.00, 9.00, 13.00, 16.00 - luni-vineri, 
știrile de la ora 19.00 - zilnic, 
programul informativ „Mesager”, ora 21.00 - zilnic, 
buletinul de știri în limba rusă, ora17.00 - luni-vineri, 
vor conține rubrica „Electorala 2025”, în care vor fi incluse conținuturile electorale.

· Emisiunile de informare electorală:
■ Rubrica „Electorala 2025” în cadrul programului „Bună dimineața”, ora de difuzare a programului „Bună dimineața” 7.00 - 9.00, luni -vineri (rubrica va conține subiecte electorale în funcție de evenimentele ce vizează procesul electoral).
■ Emisiunea „Cecaton”, durata 15-20 de minute, difuzată în perioada 15-26  septembrie 2025, după fiecare rundă de dezbateri electorale, la ora 20.30. 
■ Emisiunea „Pe față”, luni, ora 21.30, reluare marți, ora 12.00

· Emisiunile de promovare electorală:

TV Moldova 1 va acorda la cerere și în ordinea solicitărilor concurenților electorali înregistrați la alegerile parlamentare din 28 septembrie 2025 câte 5 minute, în înregistrare, timpi de antenă gratuiti,  în scopul expunerii programelor electorale.  (Regulamentul privind reflectarea alegerilor de către instituțiile mass-media, p.40). Înregistrările video în format  Full HD (1920x1080) XDCAMEX 35 PAL 1080 (4:2:0) FRAME RATE 25 pentru emisiunile de promovare electorală, însoțite de actul confirmativ, sunt prezentate  FSM TV Moldova 1 în primele 10 zile de la începutul campaniei electorale  pe adresa: Chișinău, strada Hâncești,64, blocul administrativ, etajul II, anticamera, între orele 10.00-15.30. Acești timpi de antenă vor fi integrați în mod integral  în primele 15 zile de la începerea campaniei electorale. Timpii gratuiți, utilizați pentru expunerea în cadrul emisiunilor de promovare electorală, vor fi difuzați separat de alte conținuturi audiovizuale și evidențiați prin semnale vizuale unice cu mențiunea  „Emisiune de promovare electorală” la început și la final.
Spațiu de emisie pentru emisiunile de promovare electorală: luni-vineri, ora 13.45 în perioada 8-12 septembrie 2025. Înregistrările vor fi prezentate la televiziune cu  24 de ore înainte de ora emisiei. 
În  expunerea  programului electoral nu pot fi utilizate imagini ce reprezintă culte religioase sau părți componente ale acestora, persoane oficiale străine, instituții de stat sau autorități publice de peste hotare, organizații internaționale, precum și atributele partidelor politice declarate neconstituționale. Este interzisă combinarea de culori și/sau sunete care evocă simboluri ale altui stat, utilizarea materialelor în care apar personalități istorice de peste hotare, simbolica unor state străine sau organizații internaționale, sau imaginea unor persoane  oficiale străine, dacă acestea duc la contestarea și defăimarea statului și a poporului, îndemnul la război de agresiune, la ura națională, rasială sau religioasă, incitarea la discriminare, la separatism teritorial, la violență publică.  Este interzisă utilizarea atributelor și simbolurilor general cunoscute ce sunt folosite în contextul unor acțiuni de agresiune militară, crime de război sau crime împotriva umanității, precum și al propagandei și glorificării acestor acțiuni. Prin derogare, prevederile respective nu se aplică în cazurile ce vizează angajamentele asumate de Republica Moldova în baza acordurilor internaționale încheiate cu Uniunea Europeană. 

Înregistrările care nu vor corespunde prevederilor legale, vor fi restituite concurenților electorali pentru a fi aduse în conformitate cu cerințele stipulate în legislație. Acestea vor fi acceptate pentru emisie, în cazul în care corespund tuturor rigorilor, dacă vor fi prezentate repetat la TV Moldova 1, după rectificare cel târziu în ziua a 10-a de campanie electorală.  


         
· Dezbaterile electorale: 
Dezbaterile electorale pentru concurenții electorali înregistrați în alegerile parlamentare 2025, vor fi organizate în perioada 15-26 septembrie  2025, luni-duminică (în funcție de numărul concurenților electorali), la ora 19.20  după principiul egalității proporționale. Numărul edițiilor va fi stabilit în funcție de numărul concurenților electorali înregistrați. În fiecare emisiune de dezbatere vor fi invitați cel mult 4 concurenți electorali. Dezbaterile electorale se vor desfășura în limba română, atât întrebările, cât și răspunsurile, cu excepția minutului de final, în care concurenții se vor putea adresa electoratului în una din limbile minorităților naționale. 

Formarea componențelor emisiunilor de dezbateri va fi făcută în baza unei formule care va stabili media dintre rezultatele obținute la ultimele alegeri parlamentare (2021), la cele locale generale (2023) (votul pentru consiliile locale de nivelul II) și rezultatele ultimelor 3 sondaje privind intenția de vot, realizate de 3 companii diferite până la începerea perioadei electorale. Concurenții electorali cu cel mai mic procentaj vor participa la prima emisiune de dezbateri, apoi, în ordine crescătoare, până la concurenții electorali cu cel mai mare procentaj, în ultima emisiune de dezbateri. Dacă vor fi 3 sau mai mulți candidați independenți înregistrați, va fi organizată o emisiune de dezbateri între aceștia. Dacă vor fi 1-2 candidați independenți înregistrați, ei vor participa la dezbateri împreună cu reprezentanții partidelor / blocurilor în prima emisiune de dezbateri.

· Programele de publicitate electorală:
Programele de publicitate electorală pentru concurenții electorali  vor fi acordate în conformitate cu prevederile Regulamentului privind reflectarea alegerilor de către instituțiile mass-media și anume:
gratuit - câte 1 minut pe zi fiecărui concurent electoral;
cu plată - cel mult 2 minute pe zi fiecărui concurent electoral.



Timpi de antenă pentru publicitate gratuită:
 

	Start
	End
	Plasare

	07.10
	07.15
	Luni-vineri

	12.55
	13.00

	Luni-vineri

	16.15
	16.20
	Luni-vineri

	16.55
	17.00
	Luni-vineri

	19.15

	19.20
	Luni- joi,  sâmbătă - duminică

	19.10
	19.15
	vineri

	21.45
	21.50
	Luni-duminică

	06.50
	06.55
	Sâmbătă-duminică

	09.55
	10.00
	Sâmbătă-duminică

	15.10
	15.15
	Sâmbătă-duminică



Timpi de antenă pentru publicitate contra plată:

	Start
	End
	Plasare

	08.10
	08.15
	Luni-vineri

	09.15
	09.20

	Luni-vineri

	18.55
	19.00
	Luni-duminică

	20.50
	21.00

	Luni-duminică

	22.30
	22.35
	Luni-duminică

	11.50
	12.00

	Sâmbătă-duminică

	14.00
	14.05
	Sâmbătă-duminică

	17.25
	17.30
	Sâmbătă-duminică

	
	
	


Spoturile publicitare pentru alegerile parlamentare din 28 septembrie 2025 vor fi difuzate în calupuri, însoțite la început și la final de mențiunea vizuală:
„Publicitate electorală gratuită. Alegeri parlamentare”.
„Publicitate electorală cu plată. Alegeri parlamentare”

În calupurile cu spoturi de publicitate electorală nu pot fi incluse  mesajele de interes public, spoturile de informare, de motivație electorală sau altele  asemenea.

TV Moldova1  va difuza  mesaje de interes public,  la solicitarea CEC, în calupuri separate  de publicitatea electorală sau cea comercială.


	4
	Conceptul și structura dezbaterilor electorale
	La TV Moldova 1 vor fi organizate dezbateri electorale la care vor fi invitați să participe concurenții electorali înregistrați în alegerile parlamentare 2025, după principiul egalității proporționale, în perioada 15-26 septembrie 2025, luni-duminică, ora 19.20. În cadrul dezbaterilor electorale, concurenții electorali vor fi grupați în funcție de numărul acestora, conform principiului menționat la compartimentul nr. 3 din prezenta declarație. Fiecare concurent electoral va dispune de un minut pentru prezentarea platformei, 12 minute timp pentru dezbateri, în condiții egale cu ceilalți participanți, și un minut la sfârșitul emisiunii pentru mesajul electoral, adresarea către electorat. Fiecare concurent electoral, participant la dezbateri va fi însoțit de până la 10 susținători, cetățeni ai RM, cu vârsta  18+. Organizarea publicului pentru emisiuni este asumată de concurenții electorali. Sunt interzise bannere, steaguri, altă simbolistică electorală în afară de vestimentație în culoarea și/sau cu simbolul electoral  al concurentului. Câte un reprezentant al grupului va adresa o întrebare comună pentru toți participanții la runda de dezbateri. Formularea întrebării trebuie să se încadreze în 30 de secunde. Sunt admise doar întrebări, nu și comentarii. Concurenții electorali pot delega să participe la dezbateri electorale reprezentanții lor în organele electorale, sau persoanele de încredere înregistrate de către CEC conform procedurilor speciale, la nominalizarea expresă a concurentului electoral.

 
Structura dezbaterilor la TV Moldova 1:
· minutul de început;
· întrebări adresate de moderator – 4 întrebări, concretizări sau replici;
· întrebări adresate din partea publicului - 4 întrebări
· dezbateri – 12 minute
· minutul de final.
Timpul neutilizat în dezbateri nu se adaugă la minutul de final.


	5
	Periodicitatea și volumul săptămânal al programelor audiovizuale cu caracter electoral care urmează a fi interpretate în limbajul mimico-gestual sau în limbile minorităților naționale
	TV Moldova 1 asigură accesul persoanelor cu dizabilități de văz sau auz la, cel puțin, o ediție pe săptămână a rubricii speciale „Electorala 2025” din cadrul programului „Mesager” (prin titrare). 
Rubrica „Electorala 2025” din cadrul Știrilor de la ora 17.00 este difuzată în limba rusă.  Dezbaterile electorale vor fi interpretate în limbajul mimico-gestual.


	6
	Ordinea de acordare a timpilor de antenă gratuiți și contra plată
	TV Moldova 1 acordă timpi de antenă pentru publicitate electorală fiecărui concurent electoral, la solicitare. TV Moldova 1 programează timpii de antenă pentru publicitate electorală în intervalul orar prevăzut de prezenta declarație, după încheierea în formă scrisă a contractului de difuzare a publicității electorale, conform principiului „primul venit - primul servit”. În ordinea adresării solicitărilor, concurenții electorali își aleg timpii de antenă gratuiți și contra plată din spațiul disponibil la acel moment în intervalul temporar indicat în prezenta declarație.
Timpii de antenă pentru publicitate se vor acorda în următoarele condiții: dacă între timpii de antenă aleși în cadrul segmentului oferit se va crea spațiu nesolicitat de alți concurenți electorali, Compania poate amplasa publicitatea în așa fel încât spoturile publicitare să urmeze nemijlocit unul după altul, păstrând ordinea solicitată de beneficiari și beneficiare. În asemenea cazuri, media-planurile vor fi supuse modificării în ordinea adresării la Companie pentru solicitarea timpilor de antenă. Spoturile publicitare, gratuite și contra plată, vor fi realizate de concurentul electoral. Toate plățile pentru publicitate vor fi efectuate prin virament, în avans de 100%, în contul Companiei, indicat în anexă, nu mai târziu de 24 de ore înainte de emisie. Concurentul electoral prezintă spotul publicitar nu mai târziu de 24 de ore înainte de ora emisiei la Serviciul Marketing și Vânzări al Companiei în formatul Full HD (1920x1080) XDCAMEX 35 PAL 1080 (4:2:0) FRAME RATE 25. 
Timpii de antenă acordați gratuit și contra plată, programați, dar nefolosiți din vina concurentului electoral, sunt irecuperabili. Timpii de antenă acordați gratuit și contra plată, programați, dar nefolosiți de către concurenții electorali din cauza defecțiunilor tehnice ale utilajului de transmisie al Companiei, vor fi acordați în termene utile și în aceleași condiții. Durata contabilizată a unui spot de publicitate electorală, difuzat gratuit sau contra plată, nu poate fi mai mică de 30 de secunde. Calupurile publicitare  vor fi difuzate separat de alte comunicări comerciale audiovizuale, fiind însoțite la început și la final de mențiunea vizuală „Publicitate electorală cu plată. Alegeri parlamentare 2025” sau „Publicitate electorală gratuită. Alegeri parlamentare 2025”. Fiecare spot publicitar va include elementele de identificare stabilite de regulamentul privind difuzarea publicității politice, electorale și a mesajelor de interes public, aprobat de CEC.
Specificațiile privind transparența fiecărui material difuzat trebuie să includă genericul „Publicitate politică”, „Publicitate electorală” sau „Mesaj de interes public” și să fie însoțit de mențiunea „Achitat conform facturii nr.____din __ _______20__” .



	7
	Tarifele pentru publicitatea electorală
	TV Moldova 1. Publicitate pentru alegerile parlamentare: 250 euro/minut 


	8
	Tarifele pentru servicii conexe (specializate) preconizate a fi oferite la solicitare concurenților electorali sau participanților la referendum, după caz
	-

	9
	Numele și datele de contact ale persoanei responsabile de respectarea declarației politicii editoriale privind reflectarea alegerilor
	Cornel CIOBANU, Director General Adjunct (Radiodifuziune), tel. mobil: +37369045970; 
e-mail:
 cornel.ciobanu@trm.md;

Andrei Zapșa, Director General Adjunct (Televiziune), tel. mobil +37369717641, 
                                                                           e-mail: 
andrei.zapsa@trm.md
Responsabilă de perfectarea contractelor și de difuzarea publicității electorale și a spoturilor motivaționale: 
Veronica COJOCARU, șefă Serviciu  Publicitate și Vânzări, tel. mobil +37369102725,
e-mail:
veronica.cojocaru@trm.md 
	









Data: 21 iulie 2025	                                  Vladimir ȚURCANU, director general IP Compania „Teleradio-Moldova”
                                                                                                                                                     


